[{"text_idx": "#000000", "text": "Coginio\u2019n iach gyda chig coch"}, {"text_idx": "#000001", "text": "Mwynhewch flasau\u2019r hydref gyda Porc Blasus"}, {"text_idx": "#000004", "text": "Yn ogystal a\u0302 hynny, gyda thymor y Nadolig a\u2019i brysurdeb ar y gorwel, mae\u2019r hydref yn cynnig y cyfle perffaith i bwyso a mesur a mwynhau\u2019r blasau sydd ar gael ar garreg ein drws ar hyn o bryd."}, {"text_idx": "#000005", "text": "Fel mae\u2019n digwydd mae porc yn blasu\u2019n hyfryd gyda ffrwythau a llysiau\u2019r hydref, a gyda nifer o ffyrdd i\u2019w goginio a\u2019i fwynhau, mae\u2019n gig blasus ar gyfer unrhyw achlysur, unrhyw ddiwrnod o\u2019r wythnos."}, {"text_idx": "#000006", "text": "Does dim curo ar borc rhost gyda crofen frown euraidd a chrensiog, ac mae hyd yn oed yn well pan gaiff ei rannu gyda theulu a ffrindiau."}, {"text_idx": "#000007", "text": "Felly, beth am wahodd pawb draw am ginio dydd Sul a gweini prydau penigamp fel ein bol porc wedi\u2019i rostio\u2019n araf gydag afal, me\u0302l a sinamon neu ein bol porc wedi\u2019i rostio\u2019n araf gyda chrofen grimp."}, {"text_idx": "#000008", "text": "Ar gyfer bwyd bendigedig sy\u2019n llawn blas yr hydref, rhowch gynnig ar ein hysgwydd porc wedi\u2019i choginio\u2019n araf mewn seidr, afalau a ffenigl, neu ein ysgwydd porc wedi\u2019i rhostio\u2019n araf gydag afalau, sinsir, triog a phupur Jamaica."}, {"text_idx": "#000009", "text": "Ddim yn mynd allan? Gwahoddwch ffrindiau draw am \u2018ty\u0302cawe\u0302\u2019, a chreu bwrlwm o flasau cyffrous y byd yng nghysur eich cartref."}, {"text_idx": "#000010", "text": "Yn dro ar glasur tecawe\u0302 Tsieineaidd, mae ein asennau breision gyda sglein stowt a masarn yn sicr o blesio \u2013 byddan nhw\u2019n sicr o hedfan oddi ar y pla\u0302t! Neu, beth am asennau porc halen a phupur anhygoel i\u2019w blasu wrth wylio ffilm?"}, {"text_idx": "#000011", "text": "Mwynhewch flasau Japan gyda\u2019n ramen ysgwydd porc. Gellir gwneud ysgwydd porc wedi\u2019i choginio\u2019n araf mewn cawl blasus yn y popty araf neu ar yr hob. Fel arall, gwnewch argraff ar eich ffrindiau gyda\u2019n cyri porc katsu llyfn, euraidd gyda sbeisys mwyn."}, {"text_idx": "#000012", "text": "Chwilio am fwyd cynnes a blasus i\u2019ch twymo ar noson oer o hydref? Beth am bowlen o gawl Thai gyda phorc sy\u2019n bersawrus, yn llawn porc a llysiau llachar?"}, {"text_idx": "#000013", "text": "Yn hawdd i\u2019w gwneud, yn cysuro, ac yn wych i\u2019w rhannu gyda theulu a ffrindiau, mae prydau un potyn yn wych."}, {"text_idx": "#000014", "text": "Allwn ni ddim meddwl am amser gwell o\u2019r flwyddyn i fwynhau ein hotpot porc hyfryd. Yn llawn porc suddlon a blasau hydrefol afalau a gwreiddlysiau, mae\u2019r hotpot hwn yn flasus gyda llysiau gwyrdd tymhorol wedi\u2019u stemio."}, {"text_idx": "#000015", "text": "Mae ein caserol porc, chorizo, ffa gwynion a bara crensiog yn hotpot gwych arall sy\u2019n llawn daioni. Pryd sylweddol i lenwi\u2019r bol."}, {"text_idx": "#000016", "text": "I gael llwyth o flas, beth am roi cynnig ar ein pot porc paprica sy\u2019n cynnwys porc dair ffordd. Mae twmplenni blasus ar ben y pryd swmpus hwn o ysgwydd/coes porc, porc sbeislyd a selsig tsili a chig moch."}, {"text_idx": "#000017", "text": "Mae ein caserol porc blasus yr un mor arbennig. Gyda chyfuniad blasus o saws Swydd Gaerwrangon, paprica, mwstard a sudd oren, mae\u2019r caserol hwn yn driw i\u2019w enw. Mae\u2019n wych wedi\u2019i weini gyda rwdan, tatws a moron stwnsh a chymysgedd o lysiau tymhorol."}, {"text_idx": "#000018", "text": "Os yw\u2019r tywydd ychydig yn ddiflas, bydd ein tagine porc gyda bricyll, syltanas ac oren yn siw\u0302r o godi calon. Porc blasus, cwscws, tomatos, gwygbys, ffrwythau a chnau, wedi\u2019u coginio mewn blasau Morocaidd sy\u2019n tynnu dw\u0302r o\u2019r dannedd, mae\u2019r pryd yma\u2019n berffaith i\u2019w rannu gyda theulu a ffrindiau."}, {"text_idx": "#000019", "text": "Golwythion gre\u0302t a ste\u0302cs syfrdanol"}, {"text_idx": "#000020", "text": "Mae adeg hon y flwyddyn yn galw am brydau gyda blasau cynnes a melys, ac mae golwythion a ste\u0302cs porc yn ddewis blasus."}, {"text_idx": "#000021", "text": "Mae ein golwythion porc wedi\u2019u pobi mewn paprica mwg yn flasus wedi\u2019u gweini a\u0302 reis cymysg wedi\u2019i stemio, saws wedi\u2019i fygu a dail salad tymhorol, tra bod ein golwythion porc gyda chaws pob a sglodion tenau yn gwneud pryd canol wythnos ardderchog i\u2019r teulu."}, {"text_idx": "#000022", "text": "Gwnewch y gorau o flasau hydrefol swmpus gyda\u2019n ste\u0302cs porc gyda saws pupur a madarch hufennog. Ar y bwrdd mewn ugain munud, maen nhw\u2019n bryd perffaith i ddau."}, {"text_idx": "#000023", "text": "Trowch ste\u0302cs porc yn seren y sioe gyda\u2019n cebabau porc sbeislyd a berwr y gerddi gyda relish ffrwythau\u2019r hydref a bydd pawb wrth eu bodd. Bydd y plant a\u2019r oedolion ar ben eu digon!"}, {"text_idx": "#000024", "text": "Gwnewch y gorau o\u2019r hydref gyda phryd porc ar gyfer pob achlysur."}, {"text_idx": "#000025", "text": "Am fwy o ryseitiau porc ac ysbrydoliaeth, ewch i: porcblasus.cymru"}, {"text_idx": "#000028", "text": "Defnydd o gwcis ar y wefan"}]